ਸਿਰਲੇਖ: ਕੋਵਿਡ 19: ਭਾਰਤ ਦੇ ਇੱਕ ਅਰਬ ਤੋਂ ਵੱਧ ਲੋਕਾਂ ਨੂੰ ਵੈਕਸੀਨ ਕਿਵੇਂ ਦਿੱਤੀ ਜਾਵੇਗੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਇੱਕ ਅਰਬ ਲੋਕਾਂ ਨੂੰ ਟੀਕਾ ਲਾਉਣਾ ਇੱਕ ਵੱਡੀ ਚੁਣੌਤੀ ਹੋਵੇਗੀ

ਭਾਰਤ ਅੱਧੇ ਦਰਜਨ ਦੇ ਕਰੀਬ ਉਤਪਾਦਕਾਂ ਦਾ ਗੜ੍ਹ ਹੈ, ਜਿੰਨਾਂ ਵਿੱਚ ਦੁਨੀਆਂ ਦਾ ਸਭ ਤੋਂ ਵੱਡਾ ਉਦਪਾਦਕ ਸੀਰਮ ਇੰਸਟੀਚਿਊਟ ਆਫ਼ ਇੰਡੀਆਂ ਸ਼ਾਮਿਲ ਹੈ। 

ਇਸ ਵਿੱਚ ਕੋਈ ਹੈਰਾਨੀ ਵਾਲੀ ਗੱਲ ਨਹੀਂ ਕਿ ਭਾਰਤ ਵਿੱਚ ਇੱਕ ਅਰਬ ਲੋਕਾਂ ਨੂੰ ਕੋਵਿਡ-19 ਦੀ ਲਾਗ ਤੋਂ ਬਚਾਉਣ ਲਈ ਟੀਕਾਕਰਣ ਕਰਨ ਵਿੱਚ ਉਤਸ਼ਾਹ ਦੀ ਕੋਈ ਕਮੀ ਨਹੀਂ ਹੈ। 

ਭਾਰਤ ਬਿਮਾਰੀ ਨਾਲ ਨਜਿੱਠਣ ਲਈ 50 ਕਰੋੜ ਵੈਕਸੀਨ ਮੰਗਵਾਉਣ ਅਤੇ ਇਸਤੇਮਾਲ ਕਰਨ ਅਤੇ ਆਉਂਦੇ ਸਾਲ ਜੁਲਾਈ ਤੱਕ 25 ਕਰੋੜ ਲੋਕਾਂ ਨੂੰ ਲਾਉਣ ਦੀ ਯੋਜਨਾ ਬਣਾ ਰਿਹਾ ਹੈ।

ਇਹ ਵੀ ਪੜ੍ਹੋ-

ਵੱਡੇ ਪੱਧਰ 'ਤੇ ਟੀਕਾਕਰਣ ਦਾ ਤਜਰਬਾ

ਭਾਰਤ ਵਿੱਚ ਇਹ ਹੌਸਲਾ ਦੇਸ ਵਿੱਚ ਹਰ ਸਾਲ ਵੱਡੀ ਗਿਣਤੀ ਲੋਕਾਂ ਦੇ ਹੋਣ ਵਾਲੇ ਟੀਕਾਕਰਣ ਦੇ ਟਰੈਕ ਰਿਕਾਰਡ ਦੀ ਦੇਣ ਹੈ।

ਭਾਰਤ ਦਾ 42 ਸਾਲ ਪੁਰਾਣਾ ਟੀਕਾਕਰਣ ਪ੍ਰੋਗਰਾਮ, ਦੁਨੀਆਂ ਦੇ ਵੱਡੇ ਸਿਹਤ ਪ੍ਰੋਗਰਾਮਾਂ ਵਿੱਚੋਂ ਇੱਕ ਹੈ, ਜਿਸ ਦੇ ਤਹਿਤ 5.5 ਕਰੋੜ ਲੋਕਾਂ ਦਾ ਟੀਕਾਕਰਣ ਕੀਤਾ ਜਾਂਦਾ ਹੈ। 

ਇਸ ਵਿੱਚ ਪ੍ਰਮੁੱਖ ਤੌਰ 'ਤੇ ਨਵਜਨਮੇਂ ਬੱਚੇ ਅਤੇ ਗਰਭਵਤੀ ਔਰਤਾਂ ਸ਼ਾਮਿਲ ਹਨ। ਇੱਥੇ ਹਰ ਸਾਲ ਕਰੀਬ ਇੱਕ ਦਰਜਨ ਬਿਮਾਰੀਆਂ ਤੋਂ ਬਚਾਅ ਲਈ 39 ਲੱਖ ਟੀਕੇ ਮੁਫ਼ਤ ਲਾਏ ਜਾਂਦੇ ਹਨ। 

ਦੇਸ ਕੋਲ ਵੈਕਸੀਨ ਨੂੰ ਸਟੋਰ ਕਰਨ ਅਤੇ ਪ੍ਰਵਾਹ ਦੀ ਜਾਣਕਾਰੀ ਰੱਖਣ ਲਈ ਬਹੁਤ ਹੀ ਚੰਗਾ ਇਲੈਕਟ੍ਰੋਨਿਕ ਸਿਸਟਮ ਵੀ ਹੈ। 

ਭਾਰਤ ਦਾ 42 ਸਾਲ ਪੁਰਾਣਾ ਟੀਕਾਕਰਣ ਪ੍ਰੋਗਰਾਮ, ਦੁਨੀਆਂ ਦੇ ਵੱਡੇ ਸਿਹਤ ਪ੍ਰੋਗਰਾਮਾਂ ਵਿੱਚੋਂ ਇੱਕ ਹੈ

ਮਾਹਰਾਂ ਦਾ ਕਹਿਣਾ ਹੈ, ਫ਼ਿਰ ਵੀ ਕੋਵਿਡ-19 ਤੋਂ ਬਚਾਅ ਲਈ ਪਹਿਲੀ ਵਾਰ ਇੱਕ ਅਰਬ ਲੋਕਾਂ ਦਾ ਟੀਕਾਕਰਣ ਕਰਨਾ, ਜਿੰਨਾਂ ਵਿੱਚ ਲੱਖਾਂ ਬਾਲਗ਼ ਸ਼ਾਮਿਲ ਹਨ ਇੱਕ ਮੁਸ਼ਕਿਲ ਅਤੇ ਚਣੌਤੀ ਹੈ। 

ਭਾਰਤ ਵਿੱਚ ਤਿਆਰ ਕੀਤੀਆਂ ਜਾ ਰਹੀਆਂ ਵੈਕਸੀਨਾਂ ਵਿੱਚੋਂ 30 ਵਿੱਚੋਂ 5 ਕਲੀਨੀਕਲ ਟ੍ਰਾਇਲਾਂ ਦੇ ਪੱਧਰ 'ਤੇ ਹਨ।

ਇੰਨਾਂ ਵਿੱਚ ਦੇਸ ਵਿੱਚ ਹੀ ਭਾਰਤ ਬਾਇਓਟੈਕ ਵਲੋਂ ਤਿਆਰ ਕੀਤੀ ਗਈ ਆਕਸਫੋਰਡ-ਐਸਟਰਾਜੈਨੇਕਾ ਵੈਕਸੀਨ ਸ਼ਾਮਿਲ ਹੈ, ਜਿਸਨੂੰ ਸੀਰਮ ਵਲੋਂ ਟੈਸਟ ਕੀਤਾ ਗਿਆ ਹੈ।

ਭਾਰਤ ਦੇ ਬਾਇਓਟੈਕਨੋਲੋਜੀ ਵਿਭਾਗ ਦੀ ਸਕੱਤਰ ਡਾਕਟਰ ਰੇਨੂੰ ਸਵਰੂਪ ਨੇ ਮੈਨੂੰ ਦੱਸਿਆ,"ਘਰੇਲੂ ਪੱਧਰ 'ਤੇ ਤਿਆਰ ਕੀਤੀ ਗਈ ਵੈਕਸੀਨ ਪਹਿਲੀ ਤਰਜ਼ੀਹ ਹੈ।"

ਇੱਕ ਮਾਇਕ੍ਰੋਬਾਇਲੋਜਿਸਟ ਅਤੇ ਰੌਇਲ ਸੁਸਾਇਟੀ ਆਫ਼ ਲੰਡਨ ਦੇ ਚੁਣੇ ਹੋਏ ਪਹਿਲੀ ਭਾਰਤੀ ਮਹਿਲਾ ਫ਼ੈਲੋ ਡਾਕਟਰ ਗਗਨਦੀਪ ਕੰਗ ਨੇ ਕਿਹਾ, "ਇੰਨੀਆਂ ਦਵਾਈਆਂ ਵਿੱਚੋਂ ਇੱਕ ਦੀ ਚੋਣ ਤੋਂ ਲੈ ਕੇ ਪਹਿਲਾਂ ਵੈਕਸੀਨ ਕਿਸ ਨੂੰ ਦਿੱਤੀ ਜਾਵੇਗੀ, ਇਸ ਲਈ ਸਮੂਹਾਂ ਦੀ ਚੋਣ ਕਰਨਾ ਸਭ ਕੁਝ ਚਣੌਤੀ ਭਰਿਆ ਹੈ।"  

"ਅਸੀਂ ਇਸ ਪ੍ਰਕਿਰਿਆ ਦੀ ਮੁਸ਼ਕਿਲ ਨੂੰ ਘਟਾ ਕੇ ਦੇਖ ਰਹੇ ਹਾਂ। ਅੱਧੇ ਭਾਰਤੀਆਂ ਦਾ ਟੀਕਾਕਰਣ ਕਰਨ ਵਿੱਚ ਵੀ ਕਈ ਸਾਲ ਲੱਗਣਗੇ।"

ਭਾਰਤ ਵਿੱਚ ਵੈਕਸੀਨ ਨਾਲ ਸਬੰਧਿਤ ਕੁਝ ਮੁੱਖ ਚਣੌਤੀਆਂ ਇਹ ਹਨ:

ਸਪਲਾਈ ਅਤੇ ਸੰਭਾਲਣ ਵਿੱਚ ਚੁਣੌਤੀ

ਭਾਰਤ ਕੋਲ ਕਰੀਬ 27 ਹਜ਼ਾਰ "ਕੋਲਡ ਚੇਨ" (ਤਕਰੀਬਰ ਹਰ ਕਿਸਮ...